Document ID: /roh_data/filtered/Billingualer_Corpus_interleaved-de-rm.jsonl.gz/1804

This is a text translated from German to Rumantsch Grischun.
Regierungschefs der Arge Alp treffen sich zur 41. Plenarkonferenz in Südtirol: Verkehrs- und Klimapolitik als Schwerpunktthemen

An der diesjährigen Konferenz der Regierungschefs der Arbeitsgemeinschaft Alpenländer (Arge Alp) steht die Verabschiedung von zwei Resolutionen im Mittelpunkt. In einer Resolution wehrt sich die Arge Alp gegen die Zulassung von "Gigalinern" im Alpenraum, die andere Resolution betrifft die kulturelle Entwicklung des Alpenraums. Ausserdem entscheiden die Regierungschefs über die Weiterführung und Lancierung verschiedener Projekte, wobei insgesamt drei Projekteingaben aus Graubünden stammen. Die Konferenz unter dem Vorsitz von Südtirol findet am Freitag, 18. Juni 2010, in Eppan statt.

Die Arge Alp will sich gegen die Zulassung von Gigalinern im Alpenraum zur Wehr setzen. An der diesjährigen 41. Plenarkonferenz unter dem Vorsitz von Südtirol sollen die Regierungschefs eine entsprechende Resolution verabschieden. Seit mehreren Jahren sind in Schweden und Finnland Nutzfahrzeuge mit 25 Metern Länge und 60 Tonnen Gesamtgewicht im Einsatz. Wie es im Resolutionsentwurf heisst, liegt es nach Ansicht der Arge Alp auf der Hand, dass diese Erfahrungen mit Gigalinern nicht auf die engen Alpentäler übertragen werden können. Das Strassennetz im Alpenraum kann nicht oder nur mit einem unverhältnismässig hohen Aufwand auf die Erfordernisse der Gigaliner ausgebaut werden. So wollen die Regierungschefs der Arge Alp die Europäische Union auffordern, von der Zulassung von Gigalinern abzusehen. Ebenso wollen sich die Arge-Alp-Mitgliedsländer und -kantone bei ihren nationalen Regierungen dafür einsetzen, dass Gigaliner im nationalen Verkehr gesetzlich verboten werden. Weiter bekräftigt die Arge Alp ihre Auffassung, dass die Verkehrspolitik von der Zielsetzung einer möglichst weit gehenden Verlagerung des Güterverkehrs von der Strasse auf umweltfreundliche Verkehrsträger ausgehen muss.

Die zweite Resolution, die an der Regierungschefkonferenz verabschiedet werden soll, befasst sich mit der kulturellen Entwicklung des Alpenraums. So soll die ländliche Entwicklung auf allen Ebenen gefördert werden, um das Rückgrat der Identität im Alpenraum zu stärken.

Tagung über Informations- und Kommunikationstechnologien geplant

Zu den neuen Projekten, die an der Regierungschefkonferenz genehmigt werden sollen, gehört das von Graubünden eingereichte Projekt zur Durchführung einer Tagung über Informations- und Kommunikationstechnologien (IKT). Ziel ist, die grenzüberschreitende Kooperation in diesem Bereich zu verstärken und eine Plattform zur fachlichen Diskussion unter besonderer Berücksichtigung der Situation im Alpenraum zu schaffen. Hierzu organisiert die Arge Alp zusammen mit der Hochschule für Technik und Wirtschaft (HTW) Chur im September eine Fachtagung in Chur.

Als weiteres Schwerpunktthema werden die Regierungschefs die Klimapolitik diskutieren. Das Vorsitzland Südtirol hat ein Projekt eingereicht, das die Durchführung einer internationalen Konferenz zum Thema Klimawandel vorsieht. Die Tagung, die im September 2010 stattfinden wird, soll aufzeigen, wie sich das Klima im Alpenbogen entwickeln wird und welche Strategien zum Schutz des Klimas und zur Anpassung an den Klimawandel in den Arge-Alp-Regionen möglich sind.

Zwei Bündner Projekte werden fortgeführt

Zu den laufenden Projekten, welche die Arge Alp in den nächsten Jahren weiterführen will, gehört das von Graubünden betreute Projekt Arge Alp Sport. Hierbei werden seit einigen Jahren wieder erfolgreich Sportwettkämpfe dezentral in Form von Winter- und Sommerspielen in den Mitgliedsländern durchgeführt. Fortgesetzt werden soll auch das Projekt "Grossraubtiere in den Alpen". Das ebenfalls von Graubünden lancierte Projekt befasst sich mit den einst in den Alpenregionen einheimischen Grossraubtieren wie Bär, Wolf oder Luchs. Angestrebt wird eine grenzüberschreitende Zusammenarbeit im Sinne eines Erfahrungsaustauschs auf fachlicher Ebene.

Zahlreiche neue Projekteingaben

Um den Kontakt zwischen den Bürgern zu fördern, lanciert und beteiligt sich die Arge Alp an weiteren länderübergreifenden Projekten. Zuhanden der Regierungschefkonferenz hat der Leitungsausschuss insgesamt elf neue Projekte eingereicht. Neben der Klimakonferenz und der IKT-Tagung will die Arge Alp einen Alpenatlas erarbeiten lassen und ein Projekt zur Pistensicherheit lancieren. Zu den neuen Projekten gehört ausserdem die Eingabe "Zivilschutz im Vergleich – Möglichkeiten und Wege der Optimierung" sowie eine geplante Konferenz zum "Green Corridor" entlang der Verkehrsachsen in einigen Mitgliedsländern der Arge Alp. Von Salzburg eingereicht worden sind die Projekte "Nutzung der natürlichen Ressourcen im Alpenraum für die Verbesserung allergischer Atemwegserkrankungen" sowie "Wild Alps", das darauf abzielt, Jugendlichen geschützte Landschaften im Alpenraum näher zu bringen. Im Übrigen soll ein Projekt der Europäischen Talentakademie Lindau verlängert werden, welches Jugendlichen einen grenzübergreifenden Austausch ermöglicht. Schliesslich plant Tirol, eine Fachtagung "Miteinander Zukunft" zum Thema Integration durchzuführen sowie ein Forum für alpine Wasserwirtschaft in Europa aufzubauen.

Vorsitz wechselt von Südtirol nach Salzburg

Mit der Regierungschefkonferenz in Eppan endet das Vorsitzjahr der Autonomen Provinz Bozen-Südtirol. Der Vorsitz der Arge Alp geht nun für ein Jahr an Salzburg. Die 1972 gegründete Arge Alp war europaweit der erste vergleichbare Zusammenschluss staatlicher und autonomer Einheiten auf Ebene unterhalb der National- und Bundesstaaten. Sie verfolgt das Ziel, durch grenzüberschreitende Zusammenarbeit gemeinsame Anliegen der Mitgliedsländer, insbesondere auf kulturellem, sozialem, wirtschaftlichem und ökologischem Gebiet zu behandeln, das Bewusstsein der gemeinsamen Verantwortung für den alpinen Lebensraum zu vertiefen, die Kontakte zwischen Bewohnern des Alpenraums zu fördern, die Stellung der Länder, Regionen, Provinzen und Kantone zu stärken und gemeinsam mit anderen Institutionen einen Beitrag zur Zusammenarbeit in Europa zu leisten.

Weiterführende Informationen:

Eine Übersicht über die Projekte der Arge Alp kann hier herunter geladen werden (

PDF-Datei

).

www.argealp.org

Auskunftsperson:

- Regierungsrat Dr. Martin Schmid, Vorsteher Departement für Finanzen und Gemeinden, Tel. 081 257 32 01

Gremium: Standeskanzlei Graubünden

Quelle: dt Standeskanzlei Graubünden

Qualidator Warnings

Error Code

ImagesMissingAltText

: <img class="ms" alt="" src="http://www.gr.ch/_layouts/IMAGES/icpdf.gif" originalAttribute="src" originalPath=""http://www.gr.ch/_layouts/IMAGES/icpdf.gif"" /> Index: 6441

15.06.2010
Las scheffas ed ils schefs da las regenzas da la ARGE ALP sa scuntran en il Tirol dal sid a lur 41. conferenza plenara: Temas centrals èn la politica da traffic e la politica dal clima

En il center da la conferenza da las scheffas e dals schefs da las regenzas da la cuminanza da lavur da las regiuns alpinas (ARGE ALP) da quest onn stat la deliberaziun da duas resoluziuns. En ina resoluziun sa dosta la ARGE ALP cunter l'admissiun da gigaliners en il territori alpin, l'autra resoluziun concerna il svilup cultural da la regiun alpina. Ultra da quai decidan las scheffas ed ils schefs da las regenzas davart la cuntinuaziun e davart la lantschada da differents projects, dals quals il Grischun ha inoltrà en tut trais projects. La conferenza – sut il presidi dal Tirol dal sid – ha lieu venderdi, ils 18 da zercladur 2010, ad Eppan.

La ARGE ALP vul sa dustar cunter l'admissiun da gigaliners en il territori alpin. A chaschun da la 41. conferenza plenara che stat quest onn sut il presidi dal Tirol dal sid duain las scheffas ed ils schefs da las regenzas deliberar ina resoluziun correspundenta. Dapi plirs onns vegnan duvrads en Svezia ed en Finlanda vehichels utilitars cun ina lunghezza da 25 meters e cun in pais total da 60 tonnas. Sco ch'i vegn menziunà en il sboz da resoluziun, èsi evident – tenor l'avis da la ARGE ALP – che questas experientschas cun gigaliners na pon betg vegnir transferidas sin las valladas stretgas da las Alps. La rait da vias en il territori alpin na po betg vegnir adattada als basegns dals gigaliners, nun ch'i vegnia impundì lavur e custs sproporziunads. Perquai vulan las scheffas ed ils schefs da las regenzas da la ARGE ALP supplitgar l'uniun europeica da desister d'admetter gigaliners. Medemamain vulan ils pajais ed ils chantuns commembers da la ARGE ALP s'engaschar tar lur regenzas naziunalas, per che gigaliners vegnian scumandads en il traffic naziunal. Ultra da quai accentuescha la ARGE ALP sia opiniun che la politica da traffic stoppia partir da la finamira da spustar en moda uschè vasta sco pussaivel il traffic da rauba da la via sin meds da transport ecologics.

La segunda resoluziun che duai vegnir deliberada a chaschun da la conferenza da las scheffas e dals schefs da las regenzas tracta il svilup cultural dal territori alpin. Per rinforzar la basa da l'identitad alpina duai il svilup rural vegnir promovì sin tut ils nivels.

Planisà ina dieta davart tecnologias d'infurmaziun e da communicaziun

Tar ils projects novs che duain vegnir approvads a chaschun da la conferenza da las scheffas e dals schefs da las regenzas tutga il project per realisar ina dieta davart tecnologias d'infurmaziun e da communicaziun (ICT) ch'il Grischun ha inoltrà. La finamira è quella da rinforzar la cooperaziun transcunfinala en quest champ e da crear ina plattafurma per discussiuns d'expertas e d'experts, resguardond la situaziun speziala en il territori alpin. Per quest intent organisescha la ARGE ALP – ensemen cun la scola auta da tecnica ed economia (SATE) da Cuira – il settember ina dieta d'expertas e d'experts a Cuira.

Sco ulteriur tema central vegnan las scheffas ed ils schefs da las regenzas a discutar davart la politica dal clima. Il Tirol dal sid, che presidiescha la ARGE ALP, ha inoltrà in project che prevesa la realisaziun d'ina conferenza internaziunala davart il tema "midada dal clima". La dieta che vegn ad avair lieu il settember 2010 duai mussar, co ch'il clima sa sviluppa en la regiun alpina e tge strategias ch'èn pussaivlas en las regiuns da la ARGE ALP per proteger il clima e per s'adattar a la midada dal clima.

Dus projects grischuns cuntinueschan

Tar ils projects currents, cun ils quals la ARGE ALP vul cuntinuar ils proxims onns, tutga il project "ARGE ALP sport" che vegn tgirà dal Grischun. Dapi intgins onns vegnan puspè realisadas cun success concurrenzas da sport en furma da gieus d'enviern e da stad en moda decentrala en ils pajais commembers. Er cun il project "Animals da rapina gronds en las Alps" duai vegnir cuntinuà. Quest project ch'è vegnì lantschà dal Grischun sa fatschenta cun l'urs, cun il luf u cun il luf-tscherver – animals da rapina gronds ch'eran ina giada da chasa en las regiuns alpinas. Prendida en mira vegn ina collavuraziun transcunfinala en il senn d'in barat d'experientschas sin plaun professiunal.

Numerus projects novs èn vegnids inoltrads

Per promover il contact tranter las burgaisas ed ils burgais lantscha e sa participescha la ARGE ALP ad ulteriurs projects internaziunals. Per mauns da la conferenza da las scheffas e dals schefs da las regenzas ha la giunta directiva inoltrà en tut indesch projects novs. Ultra da la conferenza davart il clima e da la dieta davart ICT vul la ARGE ALP elavurar in atlas da las Alps e lantschar in project per la segirezza sin pista. Dals projects novs fa plinavant part l'inoltraziun "Protecziun civila en cumparegliaziun – pussaivladads e vias d'optimaziun" sco er ina conferenza planisada davart il "corridor verd" per lung da las vias da traffic en differents pajais commembers da la ARGE ALP. Da Salzburg èn vegnids inoltrads ils projects "Diever da las resursas natiralas en il territori alpin per meglierar malsognas allergicas da la via respiratorica" sco er "Alps selvadias", che ha l'intenziun da render pli enconuschentas las cuntradas protegidas dal territori alpin als giuvenils. Dal rest duai in project da l'academia europeica da talents a Lindau vegnir prolungà, il qual permetta als giuvenils in barat transcunfinal. La finala planisescha il Tirol da realisar ina dieta d'expertas e d'experts cun il titel "In avegnir communabel" davart il tema "integraziun" sco er da stabilir in forum per l'economia alpina da las auas en l'Europa.

Il presidi mida dal Tirol dal sid a Salzburg

Cun la conferenza da las scheffas e dals schefs da las regenzas va l'onn presidial da la provinza autonoma Bulsaun-Tirol dal sid a fin. Il presidi da la ARGE ALP vegn surdà ussa per 1 onn a Salzburg. La ARGE ALP, ch'è vegnida fundada l'onn 1972, è stada en tut l'Europa l'emprima uniun cumparegliabla d'unitads statalas ed autonomas ch'è sa furmada sin il plaun sut ils stadis naziunals e federals. Cun ina collavuraziun transcunfinala ha la ARGE ALP la finamira da tractar ils interess cuminaivels da ses commembers, cunzunt en il sectur cultural, social, economic ed ecologic. La ARGE ALP vul er svegliar la conscienza per la responsabladad cuminaivla per il spazi da viver alpin, promover ils contacts tranter las abitantas ed ils abitants dal territori alpin, rinforzar la posiziun dals stadis, da las regiuns, da las provinzas e dals chantuns e tgirar – ensemen cun autras instituziuns – la collavuraziun en l'Europa.

Ulteriuras infurmaziuns:

Ina survista dals projects da la ARGE ALP po vegnir chargiada giu

qua

.

www.argealp.org

Infurmaziuns:

- cusseglier guvernativ dr. Martin Schmid, schef dal departament da finanzas e vischnancas, tel. 081 257 32 01

Gremi: chanzlia chantunala dal Grischun

Funtauna: rg chanzlia chantunala dal Grischun

Qualidator Warnings

Error Code

ImagesMissingAltText

: <img class="ms" alt="" src="http://www.gr.ch/_layouts/IMAGES/icpdf.gif" originalAttribute="src" originalPath=""http://www.gr.ch/_layouts/IMAGES/icpdf.gif"" /> Index: 6972

15.06.2010